APSTIPRINĀTS

2017. gada 27.janvārī

Iepirkumu komisijas sēdē

protokols Nr. 2017/10/1

**Ieslodzījuma vietu pārvaldes**

**iepirkuma**

**„Bruņojuma iegāde”**

**(iepirkuma identifikācijas numurs IeVP 2017/10)**

**nolikums**

SASKAŅOTS:

Ieslodzījuma vietu pārvaldes

priekšniece pulkvede

I. Spure

2017. gada 30.janvārī

Rīgā, 2017

**1. Vispārīgā informācija**

**1.1.** Ieslodzījuma vietu pārvaldes iepirkums „Bruņojuma iegāde”, iepirkuma identifikācijas Nr. IeVP 2017/10 (turpmāk – Iepirkums). Iepirkums tiek veikts saskaņā ar Publisko iepirkumu likuma (turpmāk – Likums) 8.2 pantu.

**1.2. Pasūtītājs** – Ieslodzījuma vietu pārvalde, reģistrācijas Nr.90000027165, juridiskā adrese: Stabu iela 89, Rīga, LV-1009 (turpmāk – Pasūtītājs).

Kontaktpersona jautājumos par Nolikuma vispārīgo informāciju – Ieslodzījuma vietu pārvaldes centrālā aparāta Iepirkumu un līgumu daļas vadītājs Maksims Laškovs, tālruņa numurs: 67290318, mobilā tālruņa numurs: 28678992, e-pasta adrese: [maksims.laskovs@ievp.gov.lv](mailto:maksims.laskovs@ievp.gov.lv). Jautājumus par Nolikuma Tehnisko specifikāciju koordinē – Ieslodzījuma vietu pārvaldes centrālā aparāta Apsardzes daļas galvenais inspektors pulkvežleitnants Oļegs Smirnovs, tālr. 67290239, 26185476, e-pasts: [olegs.smirnovs@ievp.gov.lv](mailto:olegs.smirnovs@ievp.gov.lv).

**1.3. Iepirkuma priekšmets**.

* + 1. Bruņojuma (mašīnpistoļu) iegāde. CPV klasifikators: 35321300-3.

1.3.2. Iepirkuma priekšmets sastāv no vienas daļas.

1.3.3. Piedāvājums jāiesniedz par visu Iepirkuma priekšmetu kopā.

**1.4. Iepirkuma līguma darbības termiņš un izpildes vieta**.

1.4.1. Ar Iepirkuma uzvarētāju tiks noslēgts Nolikuma 3. pielikumā norādītais Iepirkuma līgums. Līgums stājas spēkā tā parakstīšanas brīdī un ir spēkā 9 (deviņu) kalendāra mēnešu laikā.

1.4.2. Līguma izpildes vieta: pretendents ieved preces muitas noliktavā, Rīgā, kur preces varētu pārņemt Pasūtītājs (piegāde *Incoterms 2010 DDP).*Muitas noliktavu nosaka pretendents savā piedāvājumā (ņemot vērā preču raksturojumu).

**1.5. Piedāvājuma iesniegšanas un atvēršanas vieta, datums, laiks un kārtība.**

1.5.1. Piedāvājumi Iepirkumam iesniedzami Pasūtītāja telpās, Stabu ielā 89, Rīgā, 433.kabinetā (tālrunis: 67290122, 67290096), darba dienās no plkst.8.30 līdz plkst.12.30 un no plkst.13.00 līdz plkst.17.00, ne vēlāk kā līdz **2017. gada 16. februāra** plkst.11.00 (pēc vietējā laika). Pēc minētā datuma un laika piedāvājumi netiks pieņemti. Ja pretendents izvēlas nosūtīt piedāvājumu pa pastu, tad visu atbildību par iespējamu pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē, uzņemas pretendents.

1.5.2. Viens pretendents drīkst iesniegt tikai vienu piedāvājuma variantu.

1.5.3. Pretendents savu iesniegto piedāvājumu var grozīt vai atsaukt tikai līdz piedāvājumu iesniegšanas termiņa beigām. Katram pretendenta paziņojumam par grozījumu izdarīšanu piedāvājumā vai tā atsaukšanu ir jābūt sagatavotam un nosūtītam saskaņā ar Nolikuma prasībām, papildus uz aploksnes norādot attiecīgi „GROZĪJUMS” vai „ATSAUKUMS”.

**1.6. Piedāvājuma nodrošinājums netiek prasīts.**

**1.7. Līguma nodrošinājums netiek prasīts.**

## 1.8. Prasības piedāvājuma noformējumam un iesniegšanai.

1.8.1. Piedāvājums par Nolikuma 1.3.apakšpunktā noteikto Iepirkuma priekšmetu jāiesniedz aizlīmētā un aizzīmogotā aploksnē 1 (vienā) oriģinālā eksemplārā. Uz aploksnes jānorāda:

1.8.1.1. Pasūtītāja nosaukums un juridiskā adrese: **Ieslodzījuma vietu pārvalde, Stabu iela 89, Rīga, LV-1009;**

1.8.1.2. pretendenta nosaukums un juridiskā adrese;

1.8.1.3. pretendenta kontaktpersonas vārds, uzvārds, tālruņa numurs un faksa numurs;

1.8.1.4. atzīme

**„Piedāvājums iepirkumam Nr. IeVP 2017/10**

**„Bruņojuma iegāde”**

**Neatvērt līdz 2017. gada 16.februārī, plkst.11.00”.**

1.8.2. Piedāvājums sastāv no:

1.8.2.1. pretendenta atlases un kvalifikāciju apliecinošiem dokumentiem;

1.8.2.2. tehniskā piedāvājuma, kurš noformēts saskaņā ar Nolikuma 1. pielikumu;

1.8.2.3. finanšu piedāvājuma, kurš noformēts saskaņā ar Nolikuma 2. pielikumu;

1.8.3. Piedāvājuma dokumentiem jābūt drukātiem latviešu valodā, skaidri salasāmiem, iesietiem, ar satura rādītāju, ar numurētām lappusēm un cauršūtām lapām ar nostiprinātiem auklas galiem, ar apliecinātu lapu skaitu un noformētam atbilstoši Dokumentu juridiskā spēka likuma prasībām. Dokumentu brošējums bez cauršūšanas un bez lapu skaita apliecinājuma nav derīgs.

1.8.4. Piedāvājuma dokumenti jāparaksta personai, kura ir pilnvarota parakstīties pretendenta vārdā.

1.8.5. Ja kāds no piedāvājumā iekļautajiem dokumentiem neatbilst Nolikuma prasībām, tad pretendents ar argumentētu pamatojumu var tikt izslēgts no tālākas piedāvājuma vērtēšanas.

1.8.6. Atvērtie piedāvājumi ir Pasūtītāja īpašums un netiek atdoti atpakaļ pretendentiem. Likuma 55. panta 4.1 daļas norādītos gadījumos Pasūtītājs neatver Pretendentu iesniegtos piedāvājumus un izsniedz vai nosūta tos atpakaļ pretendentiem.

1.8.7. Iesniedzot piedāvājumu, pretendents pilnībā pieņem visas Nolikumā ietvertās prasības.

**1.9. Pretendentu piedalīšanās ierobežojumi.**

1.9.1. Iepirkumā var piedalīties pretendents – fiziskā vai juridiskā persona, šādu personu apvienība jebkurā to kombinācijā, kurām ir tiesības veikt Iepirkuma priekšmetā minēto preču piegādi.

1.9.2. Ja piedāvājumu iesniedz personu apvienība, kura uz piedāvājuma iesniegšanas brīdi nav juridiski noformējusi savu sadarbību saskaņā ar Komerclikumu, lai tā tiktu atzīta par pretendentu, ir jāiesniedz visu personu apvienības, dalībnieku parakstīta, saistību raksta (protokola, vienošanās, cita dokumenta) kopija, kas apliecina, ka, ja pretendents tiks atzīts par uzvarētāju, tiks izveidota personālsabiedrība saskaņā ar Nolikuma prasībām.

Ja piedāvājumu iesniegusī personu apvienība tiek atzīta par Iepirkuma uzvarētāju, tai ir jāparaksta personālsabiedrības līgums. Personālsabiedrības līguma kopija, kā arī personālsabiedrības pārstāvja pilnvara jāiesniedz Pasūtītājam. Pie Iepirkuma līguma parakstīšanas personālsabiedrības pilnvarotajam pārstāvim ir jāiesniedz tās reģistrācijas apliecības kopija, uzrādot oriģinālu.

1.9.3. Iepirkuma līguma slēgšanas tiesību iegūšanai personu apvienībai ir jāveic personālsabiedrības reģistrācija normatīvajos aktos noteiktajā kārtībā 10 (desmit) kalendāro dienu laikā no dienas, kad atbilstoši Likumam var slēgt Iepirkuma līgumu.

1.9.4. Ja piedāvājumu iesniedz personālsabiedrība, tad, lai tā tiktu atzīta par pretendentu Iepirkumā, ir jāiesniedz personālsabiedrības līguma kopija vai izraksts no līguma, vai cita dokumenta (protokols, vienošanās) kopija, kas apliecina katra personālsabiedrības biedra kompetenci un atbildības sadalījumu, ja tas nav ietverts personālsabiedrības līgumā vai tā izrakstā.

1.9.5. Ja pretendents Iepirkuma līguma izpildē piesaista personu, uz kuras iespējām pretendents balstās, lai apliecinātu atbilstību kvalifikācijas prasībām, pretendentam ir jāiesniedz apliecinājums vai vienošanās par sadarbību konkrētā Iepirkuma līguma izpildei.

1.9.6. Ja pretendents Iepirkuma līguma izpildē piesaista apakšuzņēmēju, paredzot tam izpildei nodot konkrētu Iepirkuma līguma daļu un tās vērtība ir 20 % (divdesmit procenti) no kopējās Iepirkuma līguma vērtības vai lielāka, pretendentam jāiesniedz apakšuzņēmēja parakstīts dokuments (apliecinājums vai vienošanās), kas pierāda apakšuzņēmēja uzņemtās saistības attiecībā uz Iepirkuma īstenošanu un piedalīšanos Iepirkuma līguma izpildē, kā arī informāciju par to, kādu Iepirkuma (līguma) daļu (kuras darbus) īstenos apakšuzņēmējs.

**2. Iepirkuma komisija, tās tiesības un pienākumi.**

2.1. Iepirkuma komisija ir izveidota un veic savus pienākumus Likuma noteiktajā kārtībā.

2.2. Iepirkuma komisija pārbauda visu pretendentu finanšu piedāvājumus (vai piedāvājumā nav aritmētisku kļūdu). Ja komisija konstatē šādas kļūdas, tad šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.

2.3. Ņemot vērā, ka nav lietderīgi tērēt papildus resursus un pārbaudīt visu pretendentu atbilstību kvalifikācijas prasībām atbilstoši Nolikuma 4. punktam, Iepirkuma komisija pārbauda pretendentu atbilstību Nolikuma 4. punktam tikai tam pretendentam, kuram atbilstoši piedāvājumu vērtēšanas kritērijiem būtu piešķiramas līguma slēgšanas tiesības. Visu pārējo pretendentu atbilstību kvalifikācijas prasībām vērtē atbilstoši nepieciešamībai.

2.4. Ja jebkurā vērtēšanas stadijā atklājas, ka pretendents nav sniedzis nepieciešamās ziņas, Iepirkuma komisija var izslēgt pretendenta piedāvājumu no tālākās vērtēšanas.

**3. Pretendenta pienākumi un tiesības.**

**3.1. Pretendenta tiesības.**

3.1.1. Ja ieinteresētais pretendents ir laikus pieprasījis papildus informāciju par Iepirkuma procedūras dokumentos iekļautajām prasībām par piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) kalendārās dienas pirms piedāvājumu iesniegšanas termiņa beigām.

3.1.2. Iesniedzot piedāvājumu, pretendentam ir tiesības lūgt uz piedāvājuma aploksnes priekšpuses kopijas, kuru sagatavo iesniedzējs un kura paliek iesniedzēja rīcībā, izdarīt atzīmi par dokumenta saņemšanu ar norādi par piedāvājuma saņemšanas datumu un laiku.

3.1.3. Pretendentam ir tiesības pārsūdzēt Iepirkuma komisijas pieņemto lēmumu saskaņā ar Likumu.

**3.2. Pretendenta pienākumi.**

3.2.1. Pretendents iesniedz piedāvājumu atbilstoši Nolikuma prasībām.

3.2.2. Viens pretendents var iesniegt tikai vienu piedāvājumu.

3.2.3. Katrs pretendents, iesniedzot piedāvājumu, apņemas ievērot visus Nolikumā minētos nosacījumus kā pamatu pirkuma līguma noslēgšanai.

3.2.4. Pretendentam, kura piedāvājums atzīts par piedāvājumu ar viszemāko cenu, ir pienākums noslēgt Iepirkuma līgumu saskaņā ar Nolikumam pievienoto Iepirkuma līguma projektu pēc Pasūtītāja pieprasījuma, kurš sagatavots apstākļos, kad vairs nepastāv tiesiski šķēršļi Iepirkuma līguma noslēgšanai. Iepirkuma uzvarētāja atteikšanās noslēgt Iepirkuma līgumu vai parakstīta Iepirkuma līguma eksemplāra nepiegādāšana Pasūtītājam šajā termiņā, tiks uzskatīta par pretendenta piedāvājuma atsaukšanu.

3.2.5. Pretendents uzņemas visas izmaksas, kuras saistītas ar piedāvājuma izstrādi un iesniegšanu, un apņemas necelt pret Pasūtītāju nekādas pretenzijas par minētajām izmaksām.

3.2.6. Ņemt vērā Pasūtītāja tīmekļa vietnē [www.ievp.gov.lv](http://www.ievp.gov.lv), sadaļā „Publiskie iepirkumi”, izvietoto aktuālo informāciju par Iepirkuma norises gaitu, tajā skaitā atbildes uz pretendentu uzdotajiem jautājumiem, skaidrojumiem, grozījumiem Nolikumā, Iepirkuma līguma tiesību piešķiršanu u.c.

**4. Pretendenta** **kvalifikācija.**

4.1. Pretendentam **jāiesniedz**:

4.1.1. **apliecinājums**, ka piedāvātās preces kvalitāte un kvantitāte atbilst Nolikuma 1. pielikumā norādītajām prasībām, un pretendenta piedāvātajai produkcijai ir kvalitātes kontroles institūcijas (kuras kompetence ir atzīta) izsniegts sertifikāts, kas apliecina preces atbilstību noteiktām Tehniskajām specifikācijām vai standartiem;

4.1.2. **apliecinājums,** ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību preču piegādes jomā (atbilstoši Iepirkuma priekšmetam);

4.1.3. atbilstošas valsts institūcijas izdotas **speciālas atļaujas (licences) kopija** (kas atbilst spēkā esošiem normatīvajiem aktiem un atbilst Iepirkuma priekšmetam);

4.1.4. **apliecinājums,** ka pretendents darbojas Nolikuma 1.3.punktā norādītājā preču tirdzniecībasjomā vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām) un/vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds preču piegādes apjoms, kas nav mazāks par Tehniskajā specifikācijā norādīto preču piegādes apjomu (apliecinājumā jānorāda līguma apjoms un preču saņēmēja kontaktpersonas kontaktinformācija);

4.1.5. Pretendentam **jāiesniedz atsauksmes** no Nolikuma 4.1.4.apakšpunktā minēto preču saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi;

4.1.6. apliecinājums un dokumentālais pierādījums, ka pretendents var nodrošināt Pasūtītājam iespēju sniegt iegādātās preces garantijas nosacījumus;

**4.2.**Attiecībā uz pretendentu, kuram būtu piešķiramas līguma slēgšanas tiesības, atbilstoši Likuma 8.2 panta septītās daļas nosacījumiem Pasūtītājs:

4.2.1. attiecībā uz pretendentu (attiecībā uz Latvijā reģistrētu vai pastāvīgi dzīvojošu pretendentu un šā panta piektās daļas 3.punktā minēto personu), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par Likuma 8.2panta piektās daļas 1.punktā minētajiem faktiem — no Uzņēmumu reģistra,

b) par Likuma 8.2 panta piektās daļas 2.punktā minēto faktu — no Valsts ieņēmumu dienesta. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un Likuma 8.2 panta piektās daļas 3.punktā minētās personas piekrišanu;

4.2.2. attiecībā uz ārvalstī reģistrētu vai pastāvīgi dzīvojošu pretendentu un šā panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu, kas apliecina, ka uz to un Likuma 8.2 panta piektās daļas 3.punktā minēto personu neattiecas šā panta piektajā daļā noteiktie gadījumi. Termiņu izziņas iesniegšanai pasūtītājs nosaka ne īsāku par 10 (desmit) darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

**4.3.** Atkarībā no Nolikuma 4.2.1.apakšpunkta „b” apakšpunktā minētās pārbaudes rezultātiem Pasūtītājs:

4.3.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un Likuma 8.2 panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 *euro* (viens simtspiecdesmit *euro* un nulle centi);

4.3.2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai Likuma 8.2 panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad iepirkuma komisija pieņēmusi lēmumu par iepirkuma uzsākšanu, ja attiecībā uz iepirkumu nav jāpublicē paziņojums par plānoto līgumu, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 *euro* (viens simts piecdesmit *euro* un nulle centi), un nosaka termiņu – 10 (desmit) dienas pēc informācijas izsniegšanas vai nosūtīšanas dienas – apliecinājuma iesniegšanai. Pretendents, lai apliecinātu, ka tam un Likuma 8.2 panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150,00 *euro* (viens simts piecdesmit *euro* un nulle centi), iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150,00 *euro* (viens simts piecdesmit *euro* un nulle centi). Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkumā.

**4.4.** Ja ir pamats apšaubīt pretendenta statusu, Iepirkumu komisijai ir tiesības jebkurā laikā pieprasīt no pretendenta, kas izturējis kvalifikācijas pārbaudi, apliecinājumu, ka viņa kvalifikācija joprojām atbilst Nolikumā noteiktajām prasībām. Ja Iepirkumu komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju. Gadījumā, ja pretendents nepilda šīs prasības, vai atklājas, ka sniegtas nepatiesas vai neprecīzas ziņas, Iepirkumu komisija pieprasa attiecīgo ziņu skaidrojumu.

**5.** **Informācija par pretendenta saimniecisko un finansiālo stāvokli netiek prasīta.**

**6. Pretendenta izslēgšanas nosacījumi.**

**6.1.** Iepirkumu komisija neizskata pretendenta piedāvājumu un izslēdz pretendentu no turpmākās dalības jebkurā piedāvājumu vērtēšanas stadijā, ja attiecībā uz pretendentu ir konstatēti Likuma 8.2 panta piektajā daļā noteiktie izslēgšanas nosacījumi.

**6.2.**Iepirkumu komisija var izslēgt pretendentu no turpmākas dalības Iepirkumā šādos gadījumos:

6.2.1. pretendents ir sniedzis nepatiesu informāciju savas kvalifikācijas novērtēšanai vai nav sniedzis pieprasīto informāciju, vai iesniegtā informācija neatbilst Nolikuma 4. punktā noteiktajām prasībām;

6.2.2.pretendenta Tehniskais piedāvājums neatbilst Nolikuma prasībām.

**7. Piedāvājuma izvēles kritēriji.**

Par Pretendenta piedāvājuma izvēles kritēriju tiek noteikts **piedāvājums ar viszemāko nosacīto līgumcenu par Iepirkuma priekšmetu kopā, kurā iekļautas visu norādīto risku apdrošināšanas izmaksas, kas atbilst Nolikumā minētajām prasībām un Tehniskajai specifikācijai.**

**8. Iepirkuma līgums.**

**8.1.** Iepirkuma līguma projekts ir Nolikuma neatņemama sastāvdaļa (3. pielikums).

**8.2.** Saskaņā ar Likuma 8.2 panta vienpadsmito daļu, Pasūtītājs slēdz iepirkuma līgumu ar Iepirkuma komisijas izraudzīto pretendentu. Pretendentam, kurš izraudzīts par Iepirkuma uzvarētāju, 10 (desmit) darba dienu laikā pēc paziņojuma saņemšanas jānoslēdz Iepirkuma līgums ar Pasūtītāju.

**8.3.** Ja izraudzītais pretendents atsakās slēgt Iepirkuma līgumu vai nenoslēdz to paredzētajā termiņā, tiesības slēgt Iepirkuma līgumu tiek piešķirtas nākamajam pretendentam, kura piedāvājums ir atzīts par piedāvājumu ar viszemāko nosacīto līgumcenu par iepirkuma priekšmetu kopā atbilstoši Nolikuma 7. punkta nosacījumiem. Pirms lēmuma pieņemšanas par līguma noslēgšanu ar nākamo pretendentu, kurš piedāvājis zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt Iepirkuma līgumu ar Pasūtītāju. Ja arī nākamais izraudzītais pretendents atsakās slēgt Iepirkuma līgumu vai nenoslēdz to 10 (desmit) darba dienu laikā pēc Iepirkumu komisijas piedāvājuma nosūtīšanas, Iepirkumu komisija pieņem lēmumu pārtraukt iepirkumu.

**8.4.**Iepirkuma līgums tiks slēgts saskaņā ar pretendenta Finanšu piedāvājumā norādītajām cenām. Tiks iegādāts tāds preču daudzums, kuru kopējā summa, bez pievienotās vērtības nodokļa, nepārsniegtu 41 999,99 EUR (četrdesmit viens tūkstotis deviņi simti deviņdesmit deviņi *euro* un 99 centi)**.**

**9. Citi nosacījumi.**

9.1. Līguma darbības laikā pretendenta piedāvājumā norādītās cenas netiek paaugstinātas. Pretendentam ir tiesības jebkurā brīdī samazināt norādītās cenas, vienojoties par to ar Pasūtītāju.

9.2. Pretendents var iesniegt jautājumus par Nolikumu un/vai Iepirkuma priekšmetu, nosūtot tos elektroniski, pa faksu vai vēstules veidā, saskaņā ar Likuma 33. panta nosacījumiem, Korespondences nosūtīšanas adrese: Ieslodzījuma vietu pārvalde, Stabu iela 89, Rīga, LV-1009. Fakss 67278697, e-pasts: [ievp@ievp.gov.lv](mailto:ievp@ievp.gov.lv), vai Nolikuma 1.2. apakšpunktā minētajām kontaktpersonām.

9.3. Nolikums izstrādāts saskaņā ar Likumu.

1. pielikums

iepirkumam

(Nr. IeVP 2017/10)

nolikumam

#### Tehniskā specifikācija

#### Mašīnpistoles tehniska specifikācija un komplektācija

Mašīnpistoles (submashine gun) “H&K MP5”– Plānotais iegādes daudzums

#### 20 (divdesmit) gab.

|  |  |
| --- | --- |
| SPECIFIKĀCIJA | KOMPLEKTĀCIJA |
| * kalibrs 9 mm; * patronu tips –   9x19 mm „Parabellum”;   * darbības princips – pusbrīvā aizslēga   atdeve (roller-delayed blowback,  closed bolt);   * aktivizēšanas sistēma – savrupšāvienu   režīms (Single Action) un šāvieniem  kārtām;   * šaušanas temps (ātrums) – ne mazāk   kā 800 šāv./min;   * izbīdāmā laide; * ieroča garums ar izbīdāmo laidi –   ne vairāk kā 700 mm;   * ieroča garums (ar iebīdītu laidi) –   ne vairāk kā 550 mm;   * stobra garums - ne vairāk kā 225 mm; * ieroča biezums – ne vairāk kā 67 mm; * ieroča augstums ar magazīnu –   ne vairāk kā 260 mm;   * ieroča svars (bez magazīnas) –   ne vairāk kā 3 100 gr.;   * attālums no grauda līdz mērķeklim   (mērķēšanas līnija) –  ne mazāk kā 340 mm;   * pārlādes sistēma – magazīna; * magazīnas materiāls – metāls; * magazīnas – kārbveida; * magazīnas tilpums ne mazāk kā   30 patronas;   * divpusējs drošinātājs –   šaušanas režīma pārslēdzējs;   * dioptriskais tēmēklis; * efektīvais šaušanas attālums   (tēmētas šaušanas tālums) –  ne mazāk kā 150 m;   * „MP5” ražotājs –   „HECKLER & KOCH” GmbH,  Vācija;   * ražošanas gads – no 2015. | * magazīnas (ietilpība ne mazāk kā   30 patronas) – 2 gab.;   * ieroča pārnēsāšanas siksna – 1 gab.; * tīrīšanas komplekts – 1 gab.; * magazīnas savienošanas ierīce – 1 gab.; * mērķēšanas ierīces (dioptriskās)   regulēšanas instruments – 1 gab.;   * magazīnas soma (melnā krāsā,   kas paredzēta divām magazīnām– 1 gab. |

Piegādes vieta – Latvijas Republikas muitas noliktavā, Rīgā (Incoterms 2010, DDP).

Iesniedzot piedāvājumu konkursam pretendents savā tehniskajā piedāvājumā norāda preces ražotāju, marku, modeli.

Pārdevējs nodrošina preces garantijas termiņu - 10 (desmit) gadi no iegādes brīža.

2. pielikums

iepirkumam

(Nr. IeVP 2017/10)

nolikumam

FINANŠU PIEDĀVĀJUMS

Saskaņā ar Ieslodzījuma vietu pārvaldes iepirkuma „Bruņojuma iegāde” (iepirkuma identifikācijas Nr. IeVP 2017/10) Nolikumu, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprina, ka piekrīt iepirkuma noteikumiem, un piedāvā iegādāt Ieslodzījuma vietu pārvaldei sekojošas preces par šādām cenām:

|  |  |  |  |  |
| --- | --- | --- | --- | --- |
| **Nosaukums** | **1 vienības cena**\*  **bez PVN, EUR** (*piedāvājuma izvēles kritērijs*) | 1 vienības cena\*  ar PVN, EUR | Plānotais iegādes daudzums  (norādīts tehniskajā specifikācijā) | Kopēja cena nepieciešamajam daudzumam bez PVN, EUR (informācijai) |
| Mašīnpistoles (submashine gun) “H&K MP5” |  |  | 20 gab. |  |

\*Cenā ir iekļauti visi nodokļi, un izdevumi (t.sk. ar piegādi saistītie izdevumi, muitas izdevumi, dokumentācijas noformēšanas, piegādes noliktavā, preču iekraušana pasūtītāja transportlīdzeklī u.c.), izņemot PVN.

Pretendenta juridiskā adrese (ja faktiskā adrese atšķirīga, jānorāda arī tā):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tālruņa un faksa numuri: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktpersona:

Vārds, uzvārds:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

telefona numurs: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija līguma noslēgšanai:

Banka:

Kods:

Konts:

Personas, kura parakstīs līgumu vārds, uzvārds, statuss:

Datums\_\_\_\_\_\_\_\_\_\_\_\_\_\_\_\_\_

Pilnvarotās personas paraksts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parakstītāja vārds, uzvārds un ieņemamais amats \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. pielikums

atklāta konkursa

(Nr. IeVP 2017/10)

nolikumam

**LĪGUMS Nr.1/16/2017/\_\_\_\_\_ (projekts)**

„Bruņojuma iegāde”

Rīgā 2017.gada \_\_.\_\_\_\_\_\_\_\_\_\_

**Ieslodzījuma vietu pārvalde**, reģistrācijas Nr.90000027165, juridiskā adrese: Stabu iela 89, Rīga, LV-1009, tās priekšnieces Ilonas Spures personā, kura rīkojas uz Ministru kabineta 2005.gada 1.novembra noteikumu Nr.827 „Ieslodzījuma vietu pārvaldes nolikums” pamata, turpmāk – Pircējs, no vienas puses, un **\_\_\_\_\_\_\_\_**, reģistrācijas Nr. \_\_\_\_\_\_\_\_\_, tās \_\_\_\_\_\_\_\_\_\_ personā, kurš rīkojas, pamatojoties uz \_\_\_\_\_\_\_\_, turpmāk – Pārdevējs, no otras puses, abi kopā saukti Puses, bet katrs atsevišķi – Puse, pamatojoties uz iepirkuma „Bruņojuma iegāde” (iepirkuma identifikācijas Nr. IeVP 2017/10) (turpmāk – Iepirkums) rezultātiem, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk – Līgums):

**1. Līguma priekšmets un darbības termiņš**

1.1. Pircējs pērk un apmaksā, bet Pārdevējs pārdod Pircējam mašinpistoles \_\_\_\_\_\_\_\_ (*ražotājs, marka, modelis*) (turpmāk – Prece) saskaņā ar Līguma noteikumiem un Iepirkumam iesniegto Pārdevēja „Tehnisko specifikāciju” un „Finanšu piedāvājumu”, kas noformēts kā Līguma pielikums „Tehniskā specifikācija un finanšu piedāvājums” (turpmāk – Pielikums), un ir Līguma neatņemama sastāvdaļa.

1.3. Pircējam ir tiesības pasūtīt Pircējam nepieciešamo Preces daudzumu un Pārdevējam nav tiesību pieprasīt, lai Pircējs Līguma darbības laikā nopirktu un apmaksātu Preci konkrētajā noteiktajā daudzumā.

1.4 Līgums stājas spēkā no tā abpusējas Pušu parakstīšanas brīža un darbojas līdz 2017. gada \_\_.\_\_\_\_\_\_\_\_\_, bet Līguma finanšu norēķinu daļā – līdz pilnīgai saistību izpildei.

**2. Pušu pienākumi un tiesības**

2.1. Pārdevējs apņemas:

2.1.1. piegādāt Preci uz Līguma 3.1.punktā norādīto muitas noliktavu ar savu transportu, uz sava rēķina, ievērojot Preces uzglabāšanas un transportēšanas noteikumus;

2.1.2. nodrošināt Precei nemainīgu cenu visā Līguma darbības laikā, izņemot gadījumus, ja Preces cena tiek samazināta Līguma 2.2.2.apakšpunktā noteiktajā kārtībā;

2.1.3. pārdodot Pircējam Preci, noformēt un nodrošināt nepieciešamos pavaddokumentus (pavadzīmes, kvalitāti apliecinošus dokumentus, atļaujas u.c.);

2.1.4. ievērot Latvijas Republikā spēkā esošo normatīvo aktu prasības, kas attiecas uz Preces kvalitāti un piegādes nosacījumiem;

2.1.5. garantēt Preces daudzuma un specifikācijas atbilstību pavaddokumentos norādītajam;

2.1.6. nodot Pircējam Preci saskaņā ar pavaddokumentiem;

2.1.7. nodrošināt Preces garantijas apkalpošanu 10 (desmit) gadu laikā no Preces iegādes brīža kā arī Preces ražotāja garantiju.

2.2. Pārdevējs ir tiesīgs:

2.2.1. vienpusējā kārtā lauzt Līgumu pirms termiņa, atbilstoši Līguma nosacījumiem;

2.3. Pircējs:

2.3.1. garantē iegādātās Preces apmaksu saskaņā ar Līguma noteikumiem;

2.3.2. ir tiesīgs nepieņemt bojātu, nekvalitatīvu, pasūtījumam un Līguma Pielikumam neatbilstošu Preci, informējot par to rakstveidā Pārdevēju;

2.3.3. ir tiesīgs slēgt ar Pārdevēju vienošanos par jautājumiem, kas skar Preces iegādi, pieņemšanu un norēķinu kārtību, kas nav pretrunā ar Līgumā noteikto.

**3. Preces piegāde un pieņemšana**

3.1. Pārdevējs ar savu transportu, uz sava rēķina piegādā Preces muitas noliktavā ­­­­­­­\_\_\_\_\_\_\_\_\_\_\_\_\_\_\_\_\_.

3.2. Pārdevējs uz sava rēķina kārto visas formalitātes, kuras ir nepieciešamas, lai Pircējs varētu pārņemt Preces (apmaksā muitas nodevas un nodokļus, sedz kravas uzturēšanas izmaksas un tml.).

3.3. Pārdēvējam jāparedz iespējas par Preču uzglabāšanu muitas noliktavā vismaz 30 (trīsdesmit) kalendāra dienu laikā no dienas, kad Preces tiek nogādātas muitas noliktavā. Par Preces piegādes laiku Pārdevējs informē Pircēja kontaktpersonu.

3.4. Pārdevējs patstāvīgi nodrošina iespēju Pircējam iekļaut un atrasties vietā, kur atrodas piegādātās Preces, Preču pārņemšanai, kā arī nodrošina apstākļus Preces apskatei pirms pieņemšanas – nodošanas.

3.5. Pārdevējs vismaz 2 (divas) kalendārās dienas iepriekš elektroniski nosūta Pircēja kontaktpersonai informāciju par saviem darbiniekiem (vārdu, uzvārdu un personas kodu), kas veiks Preces nodošanu Pircējam.

3.6. Preces uzskatāmas par nodotas Pircējam ar brīdi, kad Preces, pēc atbilstošo pieņemšanas – nodošanas akta parakstīšanas, tiek ievietotas Pircēja transportlīdzeklī. Līdz tam brīdim pilnu atbildību par Precēm nes Pārdevējs.

3.7. Preces atbilstību pavaddokumentos norādītajam apliecina Pircēja atbildīgā persona, parakstot pieņemšanas – nodošanas akts Preces pārņemšanas brīdī.

3.8. Par Preces pieņemšanas brīdī atklātajiem sortimenta, daudzuma un/vai kvalitātes trūkumiem un defektiem tiek noformēts akts, kuru paraksta Līguma 9.1. un 9.2.punktā norādītās Pircēja un Pārdevēja par Līguma izpildi atbildīgās personas.

3.9. Pārdevējs par saviem līdzekļiem nodrošina Līguma 3.8.punktā minēto trūkumu novēršanu, kā arī nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darba dienu laikā pēc Līguma 3.8.punktā minētā akta noformēšanas.

3.10. Ja pēc Preces pieņemšanas Pircējs konstatē Preces trūkumus un defektus, kurus nebija iespējams atklāt Preces pieņemšanas brīdī, vai Pircējam rodas cita veida iebildumi par Preces atbilstību Līguma noteikumiem vai Preces kvalitātei, Pircējam ir tiesības iesniegt pretenziju Pārdevējam 2 (divu) kalendāro gadu laikā no pieņemšanas – nodošanas akta parakstīšanas brīža. Ja iestājās garantijas apkalpošanas gadījums, tad Pircējam ir tiesības prasīt Preces garantijas apkalpošanu 10 (desmit) gadu laikā.

3.11. Ja Pircējs iesniedzis Pārdevējam rakstisku pretenziju Līguma 3.10.punktā noteiktajā termiņā, Pārdevējs veic Preces apmaiņu pret kvalitatīvu un Līguma Pielikumam atbilstošu Preci ar saviem spēkiem un par saviem līdzekļiem ar Pircēju rakstiski saskaņotā termiņā.

3.12. Ja Pārdevējs neakceptē Līguma 3.10.punktā minēto pretenziju un atsakās saskaņot ar Pircēju pretenzijā noradītās Preces apmaiņas termiņu, Pircējs var veikt Preces kvalitātes ekspertīzi.

3.13. Ja Līguma 3.12.punktā minētās ekspertīzes rezultātā konstatēts, ka Pārdevējs ir veicis nekvalitatīvas un/vai Līguma Pielikumam neatbilstošas Preces pārdošanu, Pārdevējs atlīdzina Pircējam eksperta izdevumus un par saviem līdzekļiem nodrošina nekvalitatīvas un Līguma Pielikumam neatbilstošas Preces apmaiņu pret kvalitatīvu un Līguma Pielikumam atbilstošu Preci 5 (piecu) darba dienu laikā no paziņojuma par ekspertīzes rezultātiem saņemšanas brīža.

**4. Līguma kopējā summa un norēķinu kārtība**

4.1. Līguma kopējā summa par Līguma 1.1.punktā minēto Preci ir \_\_\_\_ EUR *(summa vārdiem)*, t.sk. pievienotas vērtības nodoklis \_\_\_\_\_ EUR *(summa vārdiem)* un līgumcena \_\_\_\_\_\_ EUR *(summa vārdiem)*.

4.2. Līguma kopējā summa var mainīties, ja Līguma darbības laikā Latvijas Republikā tiek grozīti normatīvie akti, kas nosaka nodokļu un/vai nodevu maiņu, attiecībā uz Līguma 1.1.punktā noteikto Preci.

4.3. Pircējs par saņemto Preci norēķinās ar Pārdevēju 30 (trīsdesmit) kalendāro dienu laikā no Rēķina parakstīšanas dienas, pārskaitot Rēķinā norādīto summu Pārdevēja Līgumā norādītajā bankas norēķinu kontā.

**5. Pušu atbildība**

5.1. Gadījumā, ja Pārdevējs nepilda, savas Līguma ietvaros uzņemtās saistības, Pircējam ir tiesības prasīt, bet Pārdevējs apņemas samaksāt Pircējam līgumsodu 10% (desmit procentu) apmērā no Līguma kopējās summas.

5.2. Ja Pircējs neievēro Līguma 4.3.punktā noteikto samaksas termiņu, tad Pārdevējam ir tiesības aprēķināt Pircējam līgumsodu 0,1% (nulle komats viens procents) apmērā no laikā nesamaksātās summas par katru nokavēto dienu, bet ne vairāk kā 10% (desmit procentu) no Rēķinā norādītās summas. Līgumsoda samaksa neatbrīvo Pircēju no līgumsaistību izpildes. Ja Pārdevējs atzīst kavējuma iemeslus par attaisnojošiem, tad viņš var atbrīvot Pircēju no minētā līgumsoda vai arī to samazināt.

5.3. Par Līguma 3.9., 3.13.punktā noteiktā un/vai Līguma 3.11.punktā noteiktā termiņa nokavēšanu Pārdevējs maksā Pircējam līgumsodu 0,1% (nulle komats viens procents) apmērā no Līguma kopējās summas par katru nokavēto dienu, bet ne vairāk kā 10% (desmit procentu) apmērā no Līguma kopējās summas. Līgumsoda samaksa neatbrīvo Pārdēvēju no līgumsaistību izpildes.

5.4. Ja Līguma 3.9., 3.13. punktā noteiktais un/vai 3.11.punktā noteiktais Preces apmaiņas termiņš nokavēts vairāk par 20 (divdesmit) kalendārajām dienām, Pircējam ir tiesības, nosūtot Pārdevējam paziņojumu prasīt no Pārdevēja līgumsoda apmaksu 10% (desmit procentu) apmērā no Līguma kopējās summas. Līgumsoda samaksa neatbrīvo Pārdēvēju no līgumsaistību izpildes.

5.5. Pircējam radītos zaudējumus, kas radušies Pārdevēja vainas dēļ, Pārdevējs atlīdzina pilnā apjomā.

**6. Nepārvarama vara**

6.1. Ja Pārdevējs vai Pircējs nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara – ugunsgrēks, plūdi, zemestrīce un citi stihiskas nelaimes gadījumi, Puses tiek atbrīvotas no atbildības par Līguma saistību nepildīšanu, un Līguma darbības termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.

6.2. Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji lauzt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma laušanas rezultātā. Līguma laušana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļi jāpamato ar attiecīgas valsts vai pašvaldības institūcijas izsniegto dokumentu.

**7. Līguma grozīšana un izbeigšana**

7.1. Līgumu var grozīt, papildināt ar Pušu rakstveida vienošanos. Visi Līguma grozījumi un papildinājumi ir spēkā, ja tie ir noformēti rakstveidā un tos parakstījušas abas Puses. Ar Pušu abpusējas parakstīšanas brīdi Līguma grozījumi un papildinājumi kļūst par Līguma neatņemamu sastāvdaļu.

7.2. Pārdevējs drīkst veiktapakšuzņēmēju vai Līguma izpildē iesaistīto personālu nomaiņu, ja Pārdevējs par to paziņojis Pircējam un saņēmis Pircēja rakstveida piekrišanu apakšuzņēmēja vai personāla nomaiņai. Pircējs piekrīt apakšuzņēmēja vai personāla nomaiņai, ja piedāvātais apakšuzņēmējs atbilst Iepirkumā izvirzītajiem kritērijiem attiecībā uz Pārdevēju.

7.3. Pircējs pieņem lēmumu atļaut vai atteikt Pārdevējam personāla vai apakšuzņēmēju nomaiņu iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu atbilstošo informāciju un dokumentus, kas nepieciešami lēmuma pieņemšanai.

7.4. Pircējs ir tiesīgs vienpusēji lauzt Līgumu, bez zaudējumu atlīdzināšanas Pārdevējam, paziņojot par to Pārdevējam rakstveidā 7 (septiņas) kalendārās dienas iepriekš, ja Pārdevējs neievēro Līguma noteikumus.

7.5. Pirms Līguma laušanas, pamatojoties uz Līguma 7.4.punktu, Pircējs iesniedz Pārdevējam pretenziju par Līguma noteikumu neievērošanu.

7.6. Līguma 7.4.punktā noteiktajā gadījumā Līgums uzskatāms par izbeigtu 7.(septītajā) kalendārajā dienā pēc Pircēja paziņojuma par atkāpšanos (ierakstīts pasta sūtījums) izsūtīšanas dienas.

7.7. Pusēm ir tiesības lauzt  līgumu pirms termiņa,  30 (trīsdesmit) dienas iepriekš rakstiski brīdinot otru Pusi, nosūtot Līguma izbeigšanas paziņojumu pa pastu.

**8. Strīdu izskatīšanas kārtība**

8.1. Visus jautājumus, kas nav noteikti Līgumā, Puses risina saskaņā ar Latvijas Republikā spēkā esošajiem normatīvajiem aktiem.

8.2. Strīdus un nesaskaņas, kas var rasties Līguma izpildes laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

**9. Pušu kontaktpersonas:**

9.1. Pircēja par Līguma izpildi atbildīgā persona:

|  |  |  |  |  |
| --- | --- | --- | --- | --- |
|  | Amats | Vārds, uzvārds: | Telefona Nr.  Faksa Nr. | E-pasta adrese: |
| Ieslodzījuma vietu pārvalde |  |  |  |  |

Par Līguma izpildi atbildīgā persona no Pircēja puses ir atbildīga par darbības koordinēšanu atbilstoši Līguma noteikumiem, pieņemšanas – nodošanas akta un preču pavadzīmes - rēķina parakstīšanu.

9.2. Pārdevēja par Līguma izpildi atbildīgās persona:

|  |  |
| --- | --- |
| Vārds, uzvārds: |  |
| Amats |  |
| Adrese: |  |
| Telefona Nr. |  |
| Fakss: |  |
| E-pasta adrese: |  |

Par Līguma izpildi atbildīgā persona no Pārdevēja puses ir atbildīga par darbības koordinēšanu atbilstoši Līguma noteikumiem, pieņemšanas – nodošanas akta un preču pavadzīmes - rēķina parakstīšanu.

**10. Citi noteikumi**

10.1. Neviena no Pusēm nedrīkst nodot savas Līgumā noteiktās tiesības vai pienākumus trešajai personai.

10.2. Puses apņemas visā Līguma darbības laikā, kā arī pēc tā, neizpaust trešajām personām informāciju, kuru Puses nodevušas sakarā ar Līgumā paredzēto savstarpējo sadarbību. Visa informācija tiek uzskatīta par konfidenciālu un nevar tikt izpausta vai publiskota bez otras Puses rakstiskas piekrišanas.

10.3. Puses 5 (piecu) darba dienu laikā informē viena otru par adreses, norēķinu kontu vai citu rekvizītu izmaiņām.

10.4. Korespondence tiek uzskatīta par saņemtu 7. (septītajā) kalendārajā dienā pēc tās nosūtīšanas (pasta zīmogs) uz Līgumā norādītajām Pušu adresēm.

10.5. Puses ir iepazinušās ar Līguma saturu. Tas satur pilnīgu Pušu vienošanos un to nevar mainīt citā kārtībā, kā tikai Pusēm rakstveidā vienojoties.

10.6. Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

10.7. Līgums sagatavots latviešu valodā uz \_\_\_\_ (\_\_\_\_) lapām ar Pielikumu uz \_\_\_ (\_\_\_) lapām, 2 (divos) eksemplāros, un izsniegts pa 1 (vienam) parakstītam un ar Pušu zīmogiem apstiprinātam eksemplāram katrai Pusei. Abiem Līguma eksemplāriem ir vienāds juridiskais spēks.

**11. Pušu rekvizīti un paraksti**

|  |  |
| --- | --- |
| Pircējs : | Pārdevējs: |
| **Ieslodzījuma vietu pārvalde** |  |
| Reģistrācijas Nr.90000027165  Juridiskā adrese: Stabu ielā 89, Rīgā,  LV-1009 | Reģistrācijas Nr.  Juridiskā adrese: |
| Banka: Valsts kase  Konts: LV93TREL2190468043000 | Banka:  Konts: |
| Kods: TRELLV22 | Kods: |
| Priekšniece  \_\_\_\_\_\_\_\_\_\_\_\_\_\_\_\_\_\_\_\_\_ I.Spure  /amats, paraksts, paraksta atšifrējums/ | \_\_\_\_\_\_\_\_\_\_\_\_\_\_\_\_\_  /amats, paraksts, paraksta atšifrējums/ |
| z.v. | z.v. |